इससे पहले जेएनयू छात्रसंघ और जेएनयू शिक्षक संघ ने सोमवार और मंगलवार को आरोपी प्रोफेसर अतुल जौहरी को सस्पेंड और गिरफ्तार करने की मांगों को लेकर यूनिवर्सिटी में स्ट्राइक किया था। दिल्ली महिला आयोग की अध्यक्ष स्वाति मालीवाल ने भी दिल्ली पुलिस पर कार्रवाई में देरी करने का आरोप लगाते हुए पीड़ित छात्राओं का समर्थन दिया था और जौहरी की गिरफ्तारी की मांग की थी। आरोपी प्रोफेसर अतुल का कहना है कि उनके खिलाफ शिकायत करने वाली छात्राओं की अटेंडेंस क्लास में कम है, इसलिए वे कार्रवाई से बचने के लिए इस तरह के आरोप लगा रही हैं। जौहरी ने अपने ऊपर लगे सभी आरोपों को बिल्कुल बेबुनियाद बताया है।